PNL, USR şi PLUS vor susţine un candidat comun la funcţia de primar al județului Galați. Surse politice au dezvăluit pentru PSnews.ro că USR-istul Bogdan Rodeanu ar urma să fie candidatul comun PNL-USR-PLUS la Primăria Galațiului, iar la Consiliul Judeţean ar putea fi candidat George Stângă, preşedintele PNL Galaţi.

Până la momentul publicării acestei știri, nu avem confirmarea oficială a celor implicați, însă Bogdan Rodeanu, preşedintele USR Galaţi, a confirmat în urmă cu câteva zile pentru monitoruldegalati.ro că au existat discuţii cu PNL.

" "

„Sunt multe variabile, dar ceea ce pot să spun este că există dialog şi există disponibilitate. Este prematur să vorbim despre o alianţă. Dacă se va ajunge la o înţelegere, totul trebuie făcut statutar şi armonizat cu elementele din statutul tuturor partidelor”, a declarat Bogdan Rodeanu.

Acesta a mai spus că o decizie finală ar putea fi luată după ce, joia viitoare, vor fi tranşate lucrurile la nivel naţional, căci Curtea Constituţională urmează să se pronunţe asupra ordonanţei de urgenţă privind alegerile anticipate pe data de 12 martie 2020.